Clostridium difficile által okozott, egészségügyi ellátással összefüggő fertőzés	
	
1. Kórokozó:	Clostridium difficile toxintermelő törzsei.	
2. Teendők a beteggel	
2.1. Jelentés:	Bejelentésre kötelezett a megerősített eset.	
	2.1.1. Esetek osztályozása	
	Gyanús eset	---	
	Valószínűsíthető eset	---	
	Megerősített eset
	Clostridium difficile által okozott, egészségügyi ellátással összefüggő fertőzés az ÁNTSZ-OEK, valamint a szakmai kollégium Infektológia tagozata és Orvosi laboratórium tagozata által a clostridium difficile fetőzések diagnosztikájáról, terápiájáról és megelőzéséről szóló módszertani levélben megadott esetdefiníció alapján jelentendő.	
	2.1.2. Feltételek	
	Klinikai kritérium		
	Epidemiológiai kritérium		
	Laboratóriumi kritérium		
2.2. Elkülönítés:	A tünetes ápoltak elkülönítése. Az elkülönítés során a standard és kontakt izoláció szabályai követendők.	
2.3. Mikrobiológiai vizsgálat:	2.3.1.Klinikai mikrobiológiai diagnosztikai vizsgálat:	Kötelező.	
	2.3.2.Járványügyi érdekből végzett mikrobiológiai diagnosztikai vizsgálat:	Kötelező. A hasmenéses beteg székletmintájából a direkt toxinkimutatást és C. difficile irányában történő tenyésztést lehetőség szerint egyidejűleg kell elvégezni. Az antibiotikum-érzékenység meghatározása szükséges lehet. Halmozott előfordulás esetén a törzseket a referencia-laboratóriumba kell beküldeni.	
	2.3.3.Felszabadító vizsgálat:	Nem szükséges.	
2.4. Fertőtlenítés:	A fertőzött beteg környezetében folyamatos és zárófertőtlenítést kell végezni sporocid hatásspekrumú fertőtlenítőszerrel.	
3. Teendők a beteg környezetében	
3.1. A beteggel kontaktusba kerültek felkutatása:	Kötelező.	
3.2. Járványügyi érdekből végzett mikrobiológiai szűrővizsgálat:	Nem szükséges.	
3.3. Járványügyi megfigyelés:	Azon személyek járványügyi megfigyelése szükséges, akik kontaktusba kerültek a beteggel.	
3.4. Postexpozíciós profilaxis:	Nem szükséges. 	
3.5. Fertőzőforrás-kutatás:	Kötelező, halmozott, illetve járványos előfordulás vagy annak gyanúja esetén. 	
3.6. A terjesztő közeg felderítése:	Kötelező, halmozott, illetve járványos előfordulás vagy annak gyanúja esetén.